İvate Sunami Memorial Muzeyi

– Yaponiyanın İvate prefekturasının Rikuzentakata şəhərində yerləşən muzey. 2011-ci ilin martında baş vermiş Tohoku sunamisi hadisəsinə həsr olunmuşdur.

 Tarixi 
Muzeyin rəsmi adı 26 mart 2018-ci ildə açıqlanmışdır. Açılışı 22 sentyabr 2019-cu ildə baş tutmuşdur. 2024-cü ildə muzey 1 milyonuncu ziyarətçisini qəbul etmişdir.

 Xüsusiyyətlər 
Muzey binası Takata Matsubara Memorial Parkının ərazisində yerləşir. Parkın ərazisində sunami nəticəsində su altında qalmış üçmərtəbəli Kesen liseyinin binası, Xatirə meydanı, eləcə də "Möcüzə şamı" adlandırılan şam ağacı yerləşir. Sunamidən öncə ərazidə 70.000 şam ağacı olsa da, ancaq bir şam ağacı sunami nəticəsində yıxılmamışdır. Möcüzə şamı hadisədən bir il sonra ölsə də, parkda nümayiş olunur.

Muzey binası ikimərtəbəlidir. Ümumi döşəmə sahəsi 7.079 kv. metr təşkil edir. Muzey 4 bölmədən ibarətdir. Birinci bölmə sunaminin elmi və tarixi prespektivlərindən bəhs edir. İkinci bölmədə Tohoku sunamisi nəticəsində zərər görmüş cisimlər (məsələn, maşınlar), hadisəni təsvir edən materiallar, hadisə qurbanlarının xatirələri nümayiş etdirilir. Üçüncü bölmə sunamidən sonra rekonstruksiyaya həsr olunub. Muzeyin kino zalında sunami ilə bağlı videomateriallar nümayiş etdirilir. 150-dən çox eksponatın sərgiləndiyi muzeyin interyeri taxtadan hazırlanmışdır.

 İstinadlar 

 Xarici keçidlər 


Kateqoriya:2019-cu ildə yaradılmış muzeylər
Kateqoriya:İvate prefekturasındakı muzeylər
Kateqoriya:Yaponiyadakı təbiət tarixi muzeyləri
Kateqoriya:Tohoku zəlzələsi və sunamisi (2011)
Kateqoriya:Sunami muzeyləri
Kateqoriya:Rikuzentakata